ΕΛΛΗΝΙΚΗ ΔΗΜΟΚΡΑΤΙΑ



ΤΜΗΜΑ ΔΗΜΙΟΥΡΓΙΚΟΥ ΣΧΕΔΙΑΣΜΟΥ ΚΑΙ ΕΝΔΥΣΗΣ

Ταχ.δ/νση : 3 χιλ. Κιλκίς-Μεταλλικού, 61100 ΚΙΛΚΙΣ

Τηλέφωνο : 2341029876

E-mail : cdc@ihu.gr

 **ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΕΙΣΔΟΧΗΣ ΣΕ ΞΕΝΟΔΟΧΕΙΟ ΣΤΗΝ ΠΟΛΗ ΤΟΥ ΚΙΛΚΙΣ**

Σας ενημερώνουμε ότι, οι ενδιαφερόμενοι φοιτητές και φοιτήτριες **του Τμήματος Δημιουργικού Σχεδιασμού και Ένδυσης**, που επιθυμούν να διαμείνουν σε ξενοδοχείο, **στην πόλη του Κιλκίς** όπου δεν υπάρχουν διαθέσιμες κλίνες σε φοιτητικές εστίες έχουν τη δυνατότητα να υποβάλλουν, **μόνο** **ηλεκτρονικά,**  αίτηση στην ηλεκτρονική διεύθυνση **stegasi.ihu.gr** **από 14/03/2025 έως και 23/03/2025 και ώρα 23:59,**  χρησιμοποιώντας τα στοιχεία **του ιδρυματικού τους λογαριασμού**.

**Το ΙΝΕΔΙΒΙΜ αναλαμβάνει τα έξοδα στέγασης 30 δικαιούχων φοιτητών, σε 15 δίκλινα δωμάτια.**

Προβλεπόμενα δικαιολογητικά

Ενδιαφερόμενοι φοιτητές Έλληνες και Αλλοδαποί που επιθυμούν να διαμείνουν στο ξενοδοχείο πρέπει να υποβάλλουν **αίτηση εισαγωγής** μαζί με τα ακόλουθα δικαιολογητικά:

1. Βεβαίωση Σπουδών από την Γραμματεία του τμήματος που φοιτούν σχετικά με το χρόνο εγγραφής τους και το διανυόμενο έτος σπουδών. Πιστοποιητικό Βαθμολογίας, από το οποίο να προκύπτει ότι ο/η φοιτητής/τρια έχει εξεταστεί επιτυχώς στα μισά υποχρεωτικά μαθήματα του προηγούμενου ακαδημαϊκού έτους για το οποίο αιτείται τη στέγαση στην εστία (η προϋπόθεση αυτή δεν ισχύει για τους φοιτητές που απουσίαζαν στο εξωτερικό στο πλαίσιο του προγράμματος Erasmus και για τους πρωτοετείς φοιτητές).

2. Αντίγραφο Πράξης Διοικητικού Προσδιορισμού Φόρου (ΦΕΦΠ 2023) της αρμόδιας Δ.Ο.Υ. των γονέων (θα πρέπει απαραίτητα να είναι πρωτότυπο αρχείο .pdf όπως αυτό εξάγεται από το taxis-όχι φωτοτυπία). Αντίγραφο Πράξης Διοικητικού Προσδιορισμού Φόρου (ΦΕΦΠ 2023) της αρμόδιας Δ.Ο.Υ. του φοιτητή/ της φοιτήτριας εάν έχει κάνει φορολογική δήλωση για το οικονομικό έτος **2023**, (θα πρέπει απαραίτητα να είναι πρωτότυπο αρχείο .pdf όπως αυτό εξάγεται από το taxis-όχι φωτοτυπία). Αν δεν έχει κάνει φορολογική δήλωση θα πρέπει να υποβάλει υπεύθυνη δήλωση στην οποία θα δηλώνει ότι *«δεν είμαι υπόχρεος σε υποβολή φορολογικής δήλωσης»* **(αρχείο της μορφής \*.pdf)**.

3. Πρόσφατο πιστοποιητικό οικογενειακής κατάστασης (η έκδοσή του μπορεί να γίνει από την ιστοσελίδα gov.gr).

4. Έγγραφο δημόσιας αρχής από το οποίο να προκύπτει ο τόπος μόνιμης κατοικίας τους (η πιστοποίηση του τόπου μόνιμης κατοικίας μπορεί να γίνει από την ιστοσελίδα gov.gr με την έκδοση βεβαίωσης μόνιμης κατοικίας).

5. Υπεύθυνη δήλωση του ν. 1599/1986 όπου θα αναγράφεται «α) δεν έχω ιδιόκτητη κατοικία εντός του Κιλκίς αντίστοιχα και β) αν γίνει δεκτή η αίτηση μου αποδέχομαι πλήρως τον κανονισμό λειτουργίας (ιστοσελίδα gov.gr)».

6. Φωτοτυπία της αστυνομικής ταυτότητας ή του διαβατηρίου και της άδειας παραμονής για τους αλλοδαπούς φοιτητές.

7. Βεβαίωση του οικείου Ιδρύματος από την οποία προκύπτει η φοιτητική ιδιότητα του/της αδελφού/ής στην περίπτωση που εμπίπτουν στην κατηγορία φοιτητές με αδελφό ή αδελφή, ενεργό φοιτητή του πρώτου κύκλου σπουδών.

8. Στην περίπτωση άνεργου γονέα, βεβαίωση επιδότησης ανεργίας, από το υποκατάστημα του Οργανισμού Απασχόλησης Εργατικού Δυναμικού (ΟΑΕΔ) από το οποίο εισπράττεται το επίδομα ανεργίας ή μπορεί να εκδοθεί μέσω των ηλεκτρονικών υπηρεσιών του ΟΑΕΔ (www.oaed.gr/e-yperesies) ή της πύλης [**https://www.gov.gr**](https://www.gov.gr/)).

9. Για τους πολύτεκνους πιστοποιητικό της Ανώτατης Συνομοσπονδίας Πολυτέκνων Ελλάδος ή μπορείτε να εκδώσετε πιστοποιητικό πολυτεκνικής ιδιότητας μέσω gov.gr πληκτρολογώντας «Πιστοποιητικό πολυτεκνικής ιδιότητας».

10. Πιστοποιητικό Υγειονομικής Επιτροπής, σύμφωνα με το εκάστοτε ισχύον σύστημα πιστοποίησης αναπηρίας, το οποίο να είναι σε ισχύ κατά το έτος υποβολής της αίτησης, εάν οι φοιτητές ή μέλη της οικογένειάς τους εμπίπτουν στην κατηγορία πάσχοντες από σοβαρές ασθένειες,

11. Για μονογονεϊκή οικογένεια, ληξιαρχική πράξη γέννησης του φοιτητή.

12. Για ορφανούς φοιτητές, ληξιαρχική πράξη θανάτου του αποβιώσαντος γονέα.

1. Οι Κύπριοι φοιτητές θα υποβάλλουν βεβαίωση του Τμήματος Εσωτερικών Προσόδων του Υπουργείου Οικονομικών της χώρας τους, στην οποία θα φαίνεται το οικογενειακό εισόδημα που αποκτήθηκε το τελευταίο φορολογικό έτος.

14. Οι αλλοδαποί και οι φοιτητές τέκνα Ελλήνων του εξωτερικού θα υποβάλλουν βεβαίωση της αρμόδιας

Δημόσιας Οικονομικής Υπηρεσίας της χώρας τους, επίσημα μεταφρασμένη στην Ελληνική γλώσσα, στην οποία θα φαίνεται το οικογενειακό εισόδημα που αποκτήθηκε το τελευταίο φορολογικό έτος.

15. Οι Μεταπτυχιακοί Φοιτητές και οι Υποψήφιοι Διδάκτορες θα υποβάλλουν τα ίδια δικαιολογητικά με τους

προπτυχιακούς φοιτητές.

Μόλις ολοκληρωθεί η συμπλήρωση των απαιτούμενων στοιχείων πριν την τελική υποβολή θα πρέπει να μεταφορτωθούν τα απαραίτητα κατά περίπτωση πρόσφατα (όχι πέραν του εξαμήνου) δικαιολογητικά σε αρχεία της μορφής \*.pdf, προκειμένου **η αίτηση να υποβληθεί οριστικά και να λάβει αριθμό πρωτοκόλλου.**

**Ο όγκος των εγγράφων δεν θα πρέπει ξεπερνά τα 2 ΜΒ, και η όψη κάθε δικαιολογητικού θα πρέπει να έχει τον κατάλληλο προσανατολισμό**.

**Αιτήσεις που δεν έχουν οριστική υποβολή, δεν θα αξιολογούνται.**

Κατά την αξιολόγηση των αιτήσεων δύναται να ζητηθούν επιπρόσθετα δικαιολογητικά.

# Για περισσότερες πληροφορίες μπορείτε να ανατρέξετε στον Κανονισμό της Φοιτητικής Εστίας ΦΕΚ Β΄/2251/16-04-2024.